ಸಕ್ರಿಯ ಇಂಗಾಲವನ್ನು ಅನಿಲ ಶುದ್ಧೀಕರಣ, ಚಿನ್ನದ ಶುದ್ದೀಕರಣ, ಲೋಹದ ಸಂಗ್ರಹ, ಜಲ ಶುದ್ದೀಕರಣ, ಔಷಧ, ಹೊಲಸು ತೆಗೆಯುವ ಪ್ರಕ್ರಿಯೆ,ಅನಿಲ ಮುಖವಾಡಗಳಲ್ಲಿ ಶುದ್ಧೀಕರಿಸಲಾದ ಮುಖವಾಡಗಳಲ್ಲಿ ವಾಯು ಶುದ್ದೀಕರಣ ಮತ್ತು ಸಂಪೀಡಿತ ವಾಯುವಿನಲ್ಲಿ ಶುದ್ಧೀಕರಿಸಲು ಹಾಗು ಇತರ ಅನೇಕ ಅನ್ವಯಿಕೆಗಳಲ್ಲಿ ಬಳಸಲಾಗುತ್ತದೆ. 

ಒಂದು ಪ್ರಧಾನ ಕೈಗಾರಿಕಾ ಅನ್ವಯಿಕೆ ಲೋಹಗಳಿಗೆ ಅಂತಿಮ ರೂಪ ಕೊಡುವ ಕ್ಷೇತ್ರದಲ್ಲಿ ಸಕ್ರಿಯ ಇಂಗಾಲದ ಬಳಕೆಯನ್ನು ಒಳಗೊಂಡಿದೆ. ಇದನ್ನು ವಿದ್ಯುಲ್ಲೇಪಿಸುವ ದ್ರಾವಣಗಳ ಶುದ್ದೀಕರಣದಲ್ಲಿ ಹೆಚ್ಚಾಗಿ ಬಳಸಲಾಗುತ್ತದೆ. ಉದಾಹರಣೆಗೆ, ಇದು ಲೇಪಿಸಲು ಬಳಸುವ ಗಾಢವಾದ ನಿಕ್ಕಲ್ ದ್ರಾವಣದಲ್ಲಿ ಕಾರ್ಬನಿಕ ಕಲ್ಮಶಗಳನ್ನು ತೆಗೆದುಹಾಕಲು ಬಳಸುವ ಪ್ರಮುಖ ವಿಧಾನವಾಗಿದೆ. ಲೇಪನ ಮಾಡಲು ಬಳಸುವ ದ್ರಾವಕಗಳಲ್ಲಿ ಅವುಗಳ ಸಂಚಯದ ಗುಣಲಕ್ಷಣಗಳನ್ನು ಹೆಚ್ಚಿಸಲು ಹಾಗು ಅವುಗಳಲ್ಲಿ ಮೆರುಗು, ಮೃದತ್ವ, ನಮ್ಯತೆ , ಇತ್ಯಾದಿಗಳು ಉಳಿಯುವಂತೆ ಮಾಡಲು ವಿಭಿನ್ನ ಕಾರ್ಬನಿಕ ರಾಸಾಯನಿಕಗಳನ್ನು ಸೇರಿಸಲಾಗುತ್ತದೆ. ವಿದ್ಯುತ್ ನ ನೇರವಾದ ಸ್ಥಿತ್ಯಂತರ ಮತ್ತು ಆನಡಿಕ್ ಆಕ್ಸಿಡೀಕರಣದ ವಿದ್ಯುದ್ವಿಚ್ಛೇದನ ಪ್ರಕ್ರಿಯೆಗಳು ಹಾಗು ಕ್ಯಾತೋಡಿಕ್ ಸಂಕೋಚನದಿಂದಾಗಿ , ಕಾರ್ಬನಿಕ ಸಂಯೋಜನೀಯಗಳು ದ್ರಾವಣದಲ್ಲಿ ಅಗತ್ಯವಿಲ್ಲದ ಬೇಗ ಅಳಿದುಹೋಗುವ ಉತ್ಪನ್ನಗಳನ್ನು ಉತ್ಪಾದಿಸುತ್ತದೆ. ಅವುಗಳ ಮೀತಿಮೀರಿದ ಬೆಳವಣಿಗೆ ಲೇಪನದ ಗುಣಮಟ್ಟ ಹಾಗು ಸಂಚಯಿಸಲಾದ ಲೋಹದ ಭೌತಿಕ ಗುಣಲಕ್ಷಣದ ಮೇಲೆ ಪ್ರತಿಕೂಲವಾಗಿ ಪ್ರಭಾವಬೀರುತ್ತವೆ. ಸಕ್ರಿಯ ಇಂಗಾಲ ಸಂಸ್ಕರನ ಇಂತಹ ಕಲ್ಮಶಗಳನ್ನು ತೆಗೆದುಹಾಕುತ್ತದೆ.ಅಲ್ಲದೇ ನಾವು ಬಯಸುವ ಮಟ್ಟದಲ್ಲಿ ಲೇಪನದ ಗುಣಮಟ್ಟವನ್ನು ನೀಡುತ್ತದೆ. 

ಉಪಯೋಗಗಳು
ಪುನರುತ್ಪಾದನೆ
ವಿಶ್ಲೇಷಕ ರಸಾಯನ ವಿಜ್ಞಾನದ ಅನ್ವಯಿಕೆಗಳು
ವೈದ್ಯಕೀಯ ಪ್ರಯೋಜನಗಳು